Kelly Rohrbach

Kelly Rohrbach (s. 21. tammikuuta 1990 New York) on yhdysvaltalainen malli ja näyttelijä. Hänet tunnetaan muun muassa viikkolehti Sports Illustratedin mallina ja C. J. Parkerin roolista elokuvassa Baywatch.

 Nuoruus 
Rohrbach syntyi New Yorkissa ja kasvoi Greenwichin kaupungissa Fairfieldin piirikunnassa.

Rohrbach pelasi golfia ja pääsi urheilijoille suunnatun apurahan avulla opiskelemaan Georgetownin yliopistoon. Sieltä hän valmistui vuonna 2012, jonka jälkeen Rohrbach jatkoi opintoja London Academy of Music and Dramatic Art -draamakoulussa.

 Ura 
Koulujen jälkeen Rohrbach on esiintynyt pienissä rooleissa muun muassa televisiosarjoissa Miehen puolikkaat, The New Normal, Rizzoli & Isles, Broad City ja Rush.

Parin Hollywood-vuoden jälkeen Rohrbach alkoi tehdä myös mallin töitä. Hän esiintyi Gapin mainoksissa vuonna 2014. Vuonna 2015 hän toimi vaatemallina Old Navylle ja uimapukumallina Sports Illustratedille. Vuonna 2015 Sports Illustrated antoi Rohrbachille "Rookie of the Year" -nimikkeen.

Vuonna 2017 Rohrbach näytteli C. J. Parkeria elokuvassa Baywatch, joka perustuu vuosina 1989–2001 esitettyyn samannimiseen televisiosarjaan.

 Filmografia 
Elokuvat Vuosi Suomenkielinen nimi Alkuperäinen nimi Rooli Huom. 2012Wilt  Beatrice 2015My Last Film  Ashley lyhytelokuva 2016Café Society  kreditoimaton 2017Baywatch  C. J. Parker 2019A Rainy Day in New York   Televisiosarjat Vuosi Suomenkielinen nimi Alkuperäinen nimi Rooli Huom. 2013The New Normal  Amber 1 jakso Miehen puolikkaat Two and a Half Men Amber 1 jakso 2013–14Rizzoli & Isles  Charlotte "Charlie" Hansen 2 jaksoa 2013–15The PET Squad Files  Jayne Duncan päärooli 2014Rush   1 jaksoLove is Relative  Emily televisioelokuva 2015Deadbeat  Beth 1 jakso 2016Broad City  Alice Ackerman 1 jakso 2017Angie Tribeca  Laura Ashley 1 jakso 2019Yellowstone  Cassidy Reid  4 jaksoa

 Lähteet  

 Aiheesta muualla 

 Kelly Rohrbach Guhoyas.comissa  
 Kelly Rohrbach Models.comissa 
 Kelly Rohrbach SI Swimsuitissa 

Luokka:Yhdysvaltalaiset näyttelijät
Luokka:Vuonna 1990 syntyneet
Luokka:Elävät henkilöt